
                                 STATUTUL
Întovărăşirii Pomilegumicole
„______________________________”
I 
PRINCIPIILE GENERALE
0. Prezentul Statut este elaborat în conformitate cu prevederile Codului Civil al Republicii Moldova nr. 1107/ 2002, Legii nr. 220/2007 privind înregistrarea de stat a persoanelor juridice şi a întreprinzătorilor individuali, legislaţiei în vigoare, Hotărârii Guvernului nr. 629/1991 cu privire la întovărăşirile pomicole.
Lucrătorii Transportului Auto ai Ministerului Mediului s-au asociat benevol în _DenumireCompleta_1 pe un teren de pământ cu suprafaţa de _______ha, constituit din ____ sectoare, în scopul obţinerii producţiei agricole pe aceste sectoare, ce le-au fost repartizate în posesie succesorală, al organizării raţionale a timpului liber, întremării, precum şi educaţiei prin muncă a copiilor. Pământul este eliberat de (colhoz, sovhoz, alt posesor) în baza actului de posesie a pământului, eliberat de ______organul de la data de _____________  200__. Statutul a fost înregistrat de _________ la data de ___________ 19 __.
                        (organul de autoadministrare)
0. Sediul Întovărăşirii: _AdresaJuridica.
0. Întovărăşirea pomicolă capătă drept de persoană juridică din momentul înregistrării Statutului, dispune de ştampilă şi antet cu denumirea sa, de un bilanţ autonom, cont de decontare şi se află la evidenţa la inspectoratul fiscal teritorial de stat. 
0. Întovărăşirea pomicolă activează în conformitate cu legislaţia Republicii Moldova, alte acte normative şi cu prezentul Statut.
0. Membrilor Întovărăşirii pomicole li se acordă loturi de pământ cu suprafaţa de cel mult 600 m.p. Aceste loturi pot fi limitate în natură cu îngrădituri care corespund cerinţelor arhitecturale. Loturile de pământ repartizate până la 1 ianuarie a.c. se păstrează în dimensiunile stabilite de legislaţia în vigoare la momentul repartizării.
0. Valorificarea loturilor de pământ se efectuează numai în baza proiectului aprobat de organizare şi amenajare a teritoriului. În conformitate cu proiectul organizării şi amenajării teritoriului. Întovărăşirea are dreptul să construiască depozite pentru păstrarea fructelor şi legumelor, locuri comune de parcare, alte construcţii şi clădiri de folosinţă comună.
0. Construcţiile de pe lotul de pământ sunt examinate de o comisie, formată de către organul de autoadministrare locală, din componenţa căreia fac parte reprezentanţii controlului sanitar, supravegherii antiincendiare, serviciului de arhitectură şi reglementare a regimului proprietăţii funciare al întovărăşirilor pomicole.
0. Întovărăşirea pomicolă varsă în bugetul local al organului de autoadministrare locală, pe teritoriul căruia se află, impozitul funciar şi impozitul pe construcţii capitale în modul stabilit din contul mijloacelor depuse de membrii întovărăşirii.

II CALITATEA DE MEMBRU AL ÎNTOVĂRĂŞIRII POMICOLE, DREPTURI ŞI OBLIGAŢII
2.1. De regulă, în rândul membrilor Întovărăşirii pomicole pot fi primiţi lucrătorii unei întreprinderi, instituţii sau organizaţii, precum şi pensionarii, care au lucrat anterior la această întreprindere, instituţie sau organizaţie. În cazul decesului unuia din membrii Întovărăşirii  pomicole, conform legislaţiei civile în vigoare, dreptul de posesiune succesorală revine moştenitorilor acestuia. În cazul retragerii din Întovărăşirea pomicolă a unuia din membri din motive de sănătate sau din alte cauze motivate, care împiedică îndeplinirea cerinţelor Statutului întovărăşirii, unul din membrii familiei acestuia beneficiază de dreptul preferenţial de intrare în întovărăşirea respectivă. Au dreptul să între în întovărăşiri pomicole, cu recomandări din partea organelor de autoadministrare locală, un număr de cetăţeni ce nu depăşesc 20 procente din numărul membrilor din categoria militarilor neangajaţi şi al pensionarilor.
2.2. Nu pot obţine calitatea de membru al Întovărăşirii pomicole persoanele care dispun de loturi de lângă casă, destinate construcţiei individuale, sau de locuri de serviciu, precum şi cei care sunt membri ai altor întovărăşiri pomicole.
2.3. Lucrătorii, funcţionarii şi alţi cetăţeni sînt primiţi în rândul membrilor întovărăşirii la şedinţa conducerii întovărăşirii pomicole, conform cererilor înregistrate.
2.4. Membrul întovărăşirii pomicole are dreptul:
a) să participe la adunările generale ale membrilor Întovărăşirii şi la şedinţele direcţiei întovărăşirii;
b) să aleagă şi să fie ales în organele de conducere ale întovărăşirii;
c) să folosească lotul de pământ repartizat pentru cultivarea plantelor vivace, legumelor, creşterea păsărilor de casă în voliere, a iepurilor de casă şi a nutriilor în cuşti speciale, a  albinelor, cu respectarea obligatorie a regulilor sanitare şi veterinare şi fără a prejudicia odihna cetăţenilor de pe loturile de pământ învecinate;
d) să folosească după cum crede de cuviinţă recolta de fructe, pomuşoare, legume obţinută pe lotul de pământ, precum şi oricare altă producţie agricolă;
e) să modifice şi să construiască casele, acareturile şi serele, conform unor proiecte, elaborate şi coordonate în modul stabilit, şi a unei autorizaţii de efectuare a construcţiei;
f) să schimbe, prin consimţământul în scris al unuia din soţi, lotul de pământ repartizat cu un alt lot;
g) în cazul când lotul ce i-a fost repartizat este retras în folosinţa statului sau pentru necesităţi sociale, să primească o compensaţie pentru defrişarea pomilor şi arbuştilor roditori, distrugerea semănăturilor şi demolarea căsuţei de livadă şi a altor construcţii, evaluate în preţuri reale în numerar sau să ceară noului beneficiar permutarea construcţiilor sau reconstrucţia lor cu forţele şi mijloacele acestuia pe un alt lot de pământ repartizat, iar în cazul lipsei unor astfel de posibilităţi, - edificarea, după un proiect similar, a construcţiilor în cauză pe noul lot de  pământ repartizat posesorului;
h) să iasă benevol, în baza unei cereri în scris, din întovărăşirea pomicolă;
i) să realizeze alte drepturi ce decurg din Statutul întovărăşirii pomicole.
2.5. Membrul Întovărăşirii pomicole îşi rezervă dreptul asupra lotului de pământ repartizat în cazul absenţei sale ca rezultat al trimiterii ca angajat peste hotare şi în alte cazuri de absenţă provizorie motivată, în care persoanei în cauză i se rezervă sau i se menţine în modul stabilit spaţiul locativ. Totodată, e prevăzut că o altă persoană, recomandată de membrul întovărăşirii care absentează, poate folosi lotul de pământ al acestuia cu permisiunea direcţiei cu condiţia că persoana recomandată să respecte cerinţele Statutului Întovărăşirii Pomilegumicole.
2.6. Membrul Întovărăşirii pomicole este obligat:
a) să respecte toate cerinţele folosirii pământului, protecţiei mediului ambiant, Statutului Întovărăşirii pomicole şi ale altor documente de reglementare a activităţii ei, să îndeplinească, de asemenea, hotărârile adunărilor generale (adunărilor împuterniciţilor) ale întovărăşirii;
b) să respecte la sădirea pomilor fructiferi distanţa de 3 m, la arbuşti - cel puţin 1 m de la hotarele lotului de pământ, să întreprindă la timp măsuri pentru combaterea buruienilor, dăunătorilor şi bolilor plantelor;
c) să întreţină în deplină ordine lotul de pământ şi toate construcţiile aflate pe el, drumurile şi şanţurile învecinate, să respecte normele sanitare, regulile antiincendiare şi ale tehnicii securităţii;
d) să achite la timp cotizaţiile de închiriere şi cotizaţiile de membru, cotizaţiile cu destinaţie specială în volumul şi termenele stabilite de către adunarea generală a membrilor Întovărăşirii, precum şi impozitul funciar şi pe construcţiile capitale, calculate în modul stabilit;
e) să achite la timp în volumul stabilit ratele pentru amortizarea creditului, primit pentru cumpărarea sau construirea căsuţei de livadă şi pentru amenajarea lotului de pământ;
f) să manifeste o atitudine grijulie faţă de avutul obştesc al întovărăşirii;
g) să nu admită acţiuni, care ar prejudicia condiţiile normale de muncă şi odihnă ale altor membri ai întovărăşirii;
h) să îndeplinească alte obligaţii ce decurg din Statutul întovărăşirii.
2.7. Membrul întovărăşirii pomicole poate fi exclus din Întovărăşire în cazurile:
a) nerespectării cerinţelor folosirii pământului, protecţiei mediului ambiant, agrotehnicii, neîndeplinirii hotărârilor adunării generale a membrilor (adunării împuterniciţilor) întovărăşirii şi a direcţiei;
b) nevalorificării (nefolosirii) lotului de pământ pentru creşterea producţiei agricole;
c) uzurpării pământului;
d) neachitării cotizaţiilor de înscriere, a celor de membru special şi a impozitelor stabilite;
e) transmiterii arbitrare în folosinţă deplină sau parţială către altă persoană a lotului de pământ sau a construcţiilor aflate pe teritoriul lotului, folosirii lotului în alte scopuri decât cele prescrise;
f) scoaterii la iveală a unor circumstanţe, care privează persoană de dreptul de a fi membru al Întovărăşirii pomicole.
2.8. Excluderea din întovărăşire se face în baza hotărârii direcţiei întovărăşirii, cu aprobarea ulterioară a hotărârii de către adunarea generală. Decizia cu privire la excludere poate fi atacată în termen de o lună, în organul de administrare locală. În cazul dezacordului cu hotărârea organului respectiv, ea poate fi atacată în instanţa judecătorească în modul stabilit. Direcţia întreprinde măsuri privind asigurarea integrităţii clădirilor pe teritoriul lotului de pământ, rămas disponibil, până la repartizarea lui unei alte persoane care obţine calitatea de membru al întovărăşirii.
2.9. Persoanei care s-a retras (a fost exclusă) din rândul membrilor Întovărăşirii pomicole, i se restituie cotizaţiile speciale, plătite în casa întovărăşirii pentru ridicarea acareturilor gospodăreşti şi a construcţiilor de folosinţă comună (cu excepţia uzurii naturale), pentru alimentare cu apă, energie electrică, pentru construcţia drumurilor, îngrădirea teritoriului, desfăşurarea unor măsuri pentru valorificarea lotului de pământ al întovărăşirii (planificarea teritoriului, ameliorarea, transportarea stratului fertil de sol etc.), i se restituie deasemenea, conform actului de evaluare, costul căsuţei de livadă şi a altor clădiri, aflate pe teritoriul lotului de pământ, şi alte cheltuieli pentru valorificarea lotului. Persoanelor menţionate nu li se restituie taxele de închiriere şi cele de membru, cotizaţiile depuse pentru întreţinerea lucrărilor şi remunerarea slujbaşilor întovărăşirii, pentru manifestările culturale, cotizaţiile pentru reparaţia acareturilor şi a construcţiilor, plăţile pentru folosirea apei, energiei electrice, transportului auto, precum şi taxele de impozit. Persoana primită în rândul membrilor întovărăşirii în locul celor retrase (excluse) este obligată să achite întovărăşirii taxa de înscriere, precum şi plăţile, cuvenite membrului retras, cotizaţiile cu destinaţie specială (cu excepţia uzurii construcţiilor şi altor clădiri), preţul căsuţei de livadă şi al altor construcţii, al  plantaţiilor de pomi şi arbuşti, precum şi alte cheltuieli suportate în timpul valorificării lotului de pământ. Moştenitorii, membrii familiei, soţul divorţat sau soţia divorţată, primiţi în rândul membrilor întovărăşirii în locul celui retras sau exclus din întovărăşire, sânt eliberaţi de achitarea cotizaţiei de intrare. Toate plăţile reciproce între persoana retrasă din întovărăşire şi cea inclusă în locul ei se efectuează prin casa întovărăşirii.
2.10. În cazul retragerii (excluderii) din rândul membrilor întovărăşirii, costul căsuţei de livadă şi al altor construcţii de pe lotul repartizat membrului întovărăşirii, precum şi costul pomilor, a rebuştilor şi al semănăturilor se evaluează în modul stabilit, ţinându-se seama de preţurile contractuale.
2.11. Litigiile de drept civil dintre întovărăşirile pomicole şi membrii lor, litigiile moştenitorilor cu privire la protecţia dreptului prioritar de intrare în întovărăşire încălcat sau contestat, litigiile soţilor divorţaţi asupra dreptului de folosire a lotului de pământ, precum şi cele cu caracter patrimonial se soluţionează de către instanţa de judecată.

III. MIJLOACELE, BUNURILE, DREPTURILE PATRIMONIALE ALE ÎNTOVĂRĂŞIRII ŞI ALE MEMBRILOR EI
3.1. Mijloacele întovărăşirii pomicole se formează din taxele de înscriere, cele de membru şi cu destinaţie specială ale membrilor întovărăşirii şi din alte încasări, obţinute în urma activităţii economice în conformitate cu legislaţia în vigoare. Taxele de înscriere se utilizează în procesul soluţionării problemelor de ordin organizatoric ale întovărăşirii. Taxele de membru şi cele cu destinaţie specială - în conformitate cu devizele de venituri şi cheltuieli ale întovărăşirii. Cheltuielile mijloacelor se efectuează în baza documentelor semnate de  preşedintele conducerii şi de contabil în conformitate cu devizul de venituri şi cheltuieli, aprobat de adunarea generală a membrilor întovărăşirii.
3.2. Organizarea întovărăşirii pomicole şi amenajarea loturilor de livadă se efectuează din contul mijloacelor personale ale membrilor întovărăşirii, precum şi mijloacelor întreprinderilor şi organizaţiilor participante la crearea întovărăşirii.
3.3. Prin hotărârea Consiliului preşedinţilor masivului sau a organului de stat de autoadministrare locală de comun acord cu organele de conducere a întovărăşirilor pomicole pot fi concentrate mijloace sau cote de participaţie la rezolvarea sarcinilor speciale privind dezvoltarea pomiculturii şi legumiculturii colective.
3.4. Patrimoniul întovărăşirii pomicole se constituie din bunurile materiale procurate şi construite, din obiectele şi comunicaţiile de uz comun, din mijloacele băneşti ale membrilor întovărăşirii.
3.5. Întovărăşirea pomicolă poartă răspundere pentru datorii cu toate bunurile sale. Întovărăşirea răspunde de datoriile membrilor săi privind folosirea pământului.
3.6. Obiectele cu destinaţie comună, construite pe teritoriul livezii colective, aparţin membrilor întovărăşirii cu drept de proprietate prin participaţie comună.
3.7. Construcţiile de gospodărie, serele şi alte clădiri, edificate pe teritoriul lotului de livadă, precum şi spaţiile înverzite aparţin membrului întovărăşirii în baza dreptului de proprietate.

IV. ORGANELE DE CONDUCERE ŞI COMISIA DE CENZORI A ÎNTOVĂRĂŞIRII POMICOLE
4.1. Întovărăşirea pomicolă se subordonează organului de autoadministrare locală, pe teritoriul căruia se află, şi îşi desfăşoară activitatea sub conducerea direcţiei întovărăşirii. Organul de autoadministrare locală, pe teritoriul căruia se află întovărăşirea, exercită controlul şi poartă răspundere pentru folosirea raţională a pământului, apei, energiei electrice şi pentru protecţia mediului ambiant. Organul de autoadministrare locală favorizează construcţia pe teritoriul masivelor de livadă a clădirilor şi construcţiilor, magazinelor, serviciilor, telefonizarea masivelor, construcţia drumurilor, a liniilor electrice, crearea punctelor de recepţie a producţiei şi alte lucrări legate de activitatea întovărăşirii.
4.2. Întovărăşirea pomicolă ca persoană juridică poate crea şi intra în alte organizaţii şi formaţiuni. Pe unele masive separate poate fi creat un consiliu al preşedinţilor întovărăşirilor  pomicole ale masivului, prin delegarea preşedintelui fiecărei întovărăşiri pomicole.
4.3. Sindicatele, Societatea Agricola Benevolă din Moldova contribuie la dezvoltarea pomiculturii şi legumiculturii colective. Întovărăşirile pomicole şi membrii lor se pot înscrie ca membri colectivi şi individuali ai Societăţii Agricole.
4.4. Organul suprem de conducere al întovărăşirii pomicole este adunarea generală. Direcţia întovărăşirii este organul executiv Administrarea curentă a întovărăşirii este exercitată de către preşedintele ei.
4.5. Adunarea generală (adunarea împuterniciţilor):
a) adoptă Statutul întovărăşirii, introduce în ele modificări şi completări;
b) alege direcţia, preşedintele şi comisia de cenzori a întovărăşirii;
c) stabileşte mărimea taxei de înscriere, a cotizaţiei de membru cu destinaţie specială şi termenele achitării lor;
d) aprobă devizul de venituri şi cheltuieli, studiază şi aprobă dările de seamă anuale şi actele comisiei de cenzori;
e) aprobă statele de personal ale lucrătorilor, rezolvă problemele cu privire la retribuţia muncii lor;
f) aplică măsuri de stimulare a membrilor direcţiei şi a activului întovărăşirii;
g) examinează reclamaţiile asupra hotărârilor direcţiei şi comisiei de cenzori ai întovărăşirii;
h) revocă înainte de termen membrii direcţiei şi ai comisiei de cenzori ai întovărăşirii;
i) soluţionează  problemele organizării şi lichidării întovărăşirii, folosirii bunurilor ei;
j) examinează şi alte probleme ale activităţii întovărăşirii.
Adunarea generală este deliberativă daca la ea sînt prezenţi cel puţin jumătate din membrii întovărăşirii sau cel puţin 2/3 din împuterniciţi.
4.6. În cazul, când procesul de convocare a adunării generale întâmpină dificultăţi, se convoacă adunarea împuterniciţilor. Normele reprezentării şi modul alegerii împuterniciţilor se stabileşte de direcţia întovărăşirii pomicole.
4.7. Hotărârea adunării generale a membrilor întovărăşirii se adoptă cu majoritatea de voturi prin vot deschis. Alegerea direcţiei, preşedintelui şi a comisiei de cenzori ai întovărăşirii are loc prin vot deschis sau secret, la aprecierea adunării generale.
4.8. Adunarea generală (adunarea împuterniciţilor) a membrilor întovărăşirii este convocată la iniţiativa direcţiei cel puţin o data pe an, iar cea extraordinară - la cererea a cel puţin 1/3 din numărul membrilor întovărăşirii, a comisiei de cenzori sau a organului de autoadministrare locală, pe teritoriul căruia se află întovărăşirea.
4.9. Direcţia întovărăşirii se alege din rândurile membrilor întovărăşirii în număr de cel puţin 5 persoane pe un termen de 3 ani. În caz de necesitate, direcţia creează comişii obşteşti, care activează sub îndrumarea ei. Realegerile direcţiei înainte de termen au loc la cererea unei părţi din membrii întovărăşirii sau ai comisiei de cenzori a întovărăşirii.
4.10. Direcţia întovărăşirii pomicole:
a) înscrie şi exclude din rândul membrilor întovărăşirii, dă în folosinţă membrilor întovărăşirii loturi de pământ;
b) permite pe teritoriul întovărăşirii pomicole schimbul loturilor;
c) ţine evidenţa bunurilor şi a mijloacelor băneşti ale întovărăşirii, dispune de ele în limitele devizului de venituri-cheltuieli, aprobat de către adunarea generală a membrilor întovărăşirii;
d) asigură achitarea la timp, din contul membrilor întovărăşirii pomicole, a sumelor de impozite şi vărsarea lor în bugetul local în termenele stabilite;
e) organizează lucrările agrotehnice, de combatere a dăunătorilor şi bolilor la pomi şi arbuşti, procurarea şi transportarea materialului săditor, a inventarului agricol, îngrăşămintelor minerale şi organice, substanţelor chimice toxice, materialelor de construcţie, prestează membrilor întovărăşirii alte servicii;
f) organizează lucrările de aprovizionare cu apă, energie electrică, construcţia drumurilor, îngrădirea teritoriului întovărăşirii etc.;
g) în conformitate cu proiectul de organizare a teritoriului, decide şi problemele construcţiei de blocuri şi sisteme de uz comun;
h) desfăşoară în rândul membrilor întovărăşirii şi membrilor familiilor lor munca de lămurire vizând respectarea legislaţiei cu privire la ocrotirea naturii, organizează acţiuni culturale de masă, demonstrează, de asemenea, în cadrul expoziţiilor, realizările membrilor întovărăşirii;
i) exercita controlul:
· asupra îndeplinirii de către membrii întovărăşirii a Statutului şi a hotărârilor privind problemele pomiculturii şi legumiculturii colective, a hotărârilor adunărilor generale şi ale direcţiei întovărăşirii;
· asupra exercitării în termen a lucrărilor de sădire a livezii, înregistrarea ei, amenajarea teritoriului;
· asupra achitării în termen din partea membrilor întovărăşirii a cotizaţiilor, plăţilor şi impozitelor prevăzute de Statutul întovărăşirii şi de Guvernul Republicii Moldova;
j) întocmeşte anual devizele de venituri şi cheltuieli, le prezintă spre aprobare adunării generale a membrilor întovărăşirii, prezintă darea de seamă privind activitatea sa în faţa  adunării generale a membrilor întovărăşirii;
k) organizează paza bunurilor întovărăşirii şi a membrilor ei, a loturilor şi recoltei;
l) efectuează inventarierea culturilor şi a construcţiilor de pe loturile de livadă, precum şi a construcţiilor şi instalaţiilor de uz comun, întreprinde măsuri asupra executării la timp a reparaţiei clădirilor şi construcţiilor de folosinţă comună;
m) ţine evidenţa lucrărilor executate în mod colectiv de către membrii întovărăşirii şi reflectă rezultatele evidenţei în conturile personale;
n) acordă ajutor membrilor întovărăşirii la vânzarea surplusurilor de fructe, legume, pomuşoare şi a altor produse agricole, precum şi la transmiterea benevolă gratuită a acestor surplusuri caselor de copii, caselor-internat de bătrâni şi invalizi, instituţiilor preşcolare;
o) acordă sprijin organelor de asigurare la efectuarea operaţiilor de asigurare a bunurilor membrilor întovărăşirii;
p) întreprinde măsuri de lichidare a neajunsurilor scoase la iveală de comisia de cenzori;
q) angajează pe bază de contract lucrători şi funcţionari în structurile întovărăşirii, remunerează, concediază în modul stabilit;
r) încheie contracte privind executarea lucrărilor şi prestarea de servicii.
4.11. Direcţia întovărăşirii este împuternicită să adopte hotărâri dacă la şedinţe sunt prezenţi cel puţin 2/3 din membrii săi. Direcţia întovărăşirii pomicole prezintă adunării generale a întovărăşirii hotărârile cu privire la excluderea din rândurile membrilor întovărăşirii a persoanelor care au încălcat Statutul întovărăşirii, au folosit în mod iraţional pământul, au comis abateri de la normele şi regulile de construcţie.
4.12. Procesele-verbale ale adunărilor generale ale membrilor întovărăşirii pomicole se întocmesc în termen de 3 zile, fiind semnate de preşedintele şi secretarul direcţiei şi ştampilate. Se păstrează în permanenţă în dosarele întovărăşirii. Procesele-verbale ale şedinţelor direcţiei întovărăşirii se întocmesc în decurs de 24 ore, fiind semnate de preşedintele direcţie şi adjunctul lui şi păstrate în permanenţă în dosarele întovărăşirii.
4.13. Hotărârile adunării generale a membrilor întovărăşirii pomicole şi a direcţiei întovărăşirii, care vin în contradicţie cu prezentul Statut şi legislaţia în vigoare a Republicii Moldova pot fi anulate în baza hotărârii organului de autoadministrare locală pe teritoriul căruia se află întovărăşirea.
4.14. Preşedintele direcţiei întovărăşirii pomicole asigură îndeplinirea hotărârilor adunării generale a membrilor întovărăşirii şi a direcţiei întovărăşirii. Preşedintele şi adjunctul lui reprezintă întovărăşirea în organele de stat şi în alte instituţii şi organizaţii, sînt în drept sa încheie din partea întovărăşirii, fără autorizaţie specială, contracte în limitele devizului de venituri-cheltuieli, să elibereze procuri şi să deschidă conturi de decontare şi alte conturi în instituţiile bancare sau la bancă de economii.
4.15. Comisia de cenzori a întovărăşirii pomicole este un organ, care controlează activitatea economico-financiară a direcţiei, este aleasă din membrii întovărăşirii pe un termen de 3 ani, în număr de cel puţin 2 persoane. Comisia de cenzori alege un preşedinte din componenţa sa.
4.16. Comisia de cenzori a întovărăşirii pomicole este obligată:
a) să controleze cel puţin o dată pe an activitatea economico-financiară a direcţiei întovărăşirii şi să raporteze adunării generale a întovărăşirii despre rezultatele controlului;
b) să prezinte avize adunării generale a membrilor întovărăşirii privind darea de seamă anuală a direcţiei;
c) să prezinte adunării generale a membrilor întovărăşirii o dare de samă cu privire la activitatea sa economică.

V. SUSPENDAREA ACTIVITĂŢII ÎNTOVĂRĂŞIRII POMICOLE
5.1. Întovărăşirea pomicolă se lichidează prin:
a) hotărârea organului de autoadministrare locală, pe teritoriul căruia se află întovărăşirea, în cazul când au fost constatate abateri de la scopul, prevăzut de Statutul întovărăşirii;
b) hotărârea adunării generale a membrilor întovărăşirii.
5.2. Adunarea generală, organul de autoadministrare locală, care a adoptat hotărârea cu privire la lichidarea întovărăşirii, creează o comisie de lichidare. Controlul asupra activităţii comisiei de lichidare îl execută organul care a creat-o.
5.3. Toate bunurile rămase după lichidarea întovărăşirii se folosesc în modul stabilit de legislaţia în vigoare a Republicii Moldova.


Preşedintele Întovărăşirii:                                                        Semnătura:                          

